Newsgroup: italia.trieste.discussioni
Titolo: gnochi de susini

Per voi xe un primo o un dolce?
a casa mia se discuteva sempre, mi go risolto fazendolo piato unico.
Per chi che no vol comprarli a 2.500 al gnoco ( giuro!), ve dago la rizeta:
lessar un poche de patate, passarle col strucapatate e lassarle sfredir.
Zontar un ovo intiero e tanta farina che la pasta no se tachi più sula
tavola infarinada e meter dentr ogni gnoco un susin intiero senza osso e con
una baleta de zuchero al posto del osso. Ghe xe anche dei eretici che meti
el susin col osso per no far fadiga, ma no vien ben, e per mi gnanche con
mezo gnoco, come che fazeva mia povera zia che mio cugin andava mato, perchè
xe vero che i vien più pici, ma cussì averti i mola aqua.
Rodolar ben el gnoco in farina e cusinar in aqua calda, co i vien su i xe
coti, per quel me piasi i gnochi, che i fa veder lori quando che i xe
pronti.
Mi ghe meto sora buro fuso e canela, bisogna aver el fegato bon per el buro
fuso, adesso capì perchè me lamento che go qualche chilo de tropo, a mi el
buro me piasi saii... xe l'eredità dela cusina austriaca.
Zuchero sora? chi che vol, diventa ancora più ingrasante.. ma se fa una, do
volte al ano!
Ma in estate se pol far i gnochi de armelini, che se fa in stesso modo, solo
che mi, inveze che la baleta de zuchero, ghe meto un cuciarin de marmelada
de armelini ( per chi che no sa più ste robe, i armelini saria le
albicocche, che perfin i piaza ormai no i ghe disi più armelini)
Bon apetito a tuti!
( mi li  go apena magnai  e go la panza piena, e ancora el gato vol zogar e
che ghe coro drio!)
--
Elisabetta Marcovich
Trieste


Fulvio
PS: vedo che ogi tuti xe casa...xe finida l'estate?

 Per voi xe un primo o un dolce?
 piato unico....mi lo condisso con buro e pan grata'...e nel susin meto
zuchero e canela........senza osso logico no:)))una deliziaaaaa..che
fame cio'..con sto tempo de cani.....xe quasi note:((
Mar

 ha scritto nel messaggio
news:of0p7.75261$ul3.2...@news.infostrada.it...


 Zuchero sora?
una bela montagneta de zuchero che po' col sugheto fa tuto un paston...
tropo bon!!!!
Albi

 che ghe coro drio!)
Orpo, 'desso che te me ricordi mi go ancora un pochi in congelator, quasi quasi
stasera me fazo una magnada !!!
-- 
ciau
Lore 

 stasera me fazo una magnada !!!
Per la serie: "Vieni a cena da me...
scongelo da dio"
:-))))))
Ary

 :-))))))
anca congelar e surgelar xe un'arte, te xe mai sucesso che qualcossa che te
gavevi surgelà una volta scongelà te xe andado in plòc?
--
Elisabetta Marcovich
Trieste


La necesita' fa l'omo "cogo" :))))
Co' rivo casa ale diese de sera dopo che go lavora' 14 ore de fila te pol 
capir che no go sai voia de metterme a cusinar ...
-- 
ciau
Lore

capir che no go sai voia de metterme a cusinar ...
Lore.. te capiso!!! Me sucedi anche a mi (ragazzo, de una volta, padre
con figlia a carico) pero' coi "salti in padella" go risolto bastanza
roba. E in piu' dedico un sabato o domenica ogni 15 giorni alla
"cucina da congelare" lurkando e rubando ricette su it.hobby.cucina.
-- 
  _     _       _       
 | |   (_)_   _(_) ___  
 | |   | \ \ / / |/ _ \   Livio - Trieste
 | |___| |\ V /| | (_) |  ICQ 26619790
 |_____|_| \_/ |_|\___/   
lg...@iol.it

 "cucina da congelare" lurkando e rubando ricette su it.hobby.cucina.
Per dirla tutta, anche a mi me piasi 'bastanza cusinar, ma come posso meterme
a spignatar ale diese de sera che, per come che cusino mi, dopo vien fora un
casin e ghe vol un oreta per disbratar tuto ...
In ogni caso i gnochi li go magnai po' e devo dir che i iera anche boni :))
-- 
ciau
Lore